Alias Gardelito
Alias Gardelito je argentinski crno-bijeli igrani film snimljen 1961.  godine u režiji Lautaroua Murue. Po žanru je drama. Naslovni protagonist, koga tumači Alberto Argibay je siromašni mladić čiji je idol i životni uzor znameniti argentinski pjevač Carlos Gardel i koji nastoji poput njega steći bogatstvo i slavu kroz muzičku karijeru. Radnja prikazuje kako u tome nema nikakvog uspjeha, te ga okolnosti prisiljavaju da pokuša preživjeti baveći se sitnim uličnim kriminalom prije nego što postane upetljan u mnogo opasnije krijumčarske poslove. Alias Gardelito se često navodi kao predstavnik, nove moderne struje u argentinskom filmu, koja je nastojala pronaći ravnotežu između neposrednog socijalnog angažmana, ali i patološke pojave u društvu prikazati kroz psihološko profiliranje protagonista. Godine 1962. je dobio nacionalnu filmsku nagradu Srebrni kondor.

Uloge
Alberto Argibay ....  Toribio Torres, alias "Gardelito"
Walter Vidarte ....  Picayo, prijatelj
Lautaro Murúa ....  Boss
Virginia Lago ... Djevojka, Toribiova susjeda
Nora Palmer ....  Margot
Tonia Carrero ... Pilar
Raúl Parini ... Feasini
Raúl del Valle ... Julián
Orlando Sacha ... Leoncio
Nelly Tesolín
Héctor Pellegrini

Vanjske veze
 

Argentinski filmovi
Dramski filmovi
Authority control 2